Na temelju članka 20. Zakona o knjižnicama i knjižničnoj djelatnosti („Narodne novine“ br. 17/19, 98/19, 114/22 i 36/24), članka 40. i 41. Zakona o ustanovama (“Narodne novine” broj 76/93, 29/97, 47/99, 35/08, 127/19 i 151/22), članka 17. i 18. Statuta Gradske knjižnice i čitaonice Belišće („Službeni glasnik grada Belišća“ broj 8/08, 5/14, 5/16, 5/19, 12/23 i 9/24), Odluke o raspisivanju javnog natječaja za izbor i imenovanje ravnatelja/ice Gradske knjižnice i čitaonice (KLASA: 007-05/25-01/03, URBROJ: 2158-3-7-1-25-1 od 3. veljače 2025. godine), članka 61. stavak 4. i 5. točke 29. te članka 99. Statuta grada Belišća (“Službeni glasnik grada Belišća” br. 5/09, 3/13, 11/14, 7/15, 1/16, 3/16, 1/18, 1/20, 1/21, 13/22 i 11/24), Gradonačelnik grada Belišća dana 6. veljače 2025. godine raspisuje

**JAVNI NATJEČAJ**

**za izbor i imenovanje ravnatelja/ice Gradske knjižnice i čitaonice Belišće**

**(1 izvršitelj m/ž)**

Za ravnatelja/icu Gradske knjižnice i čitaonice Belišće može se, na temelju četverogodišnjeg plana rada Knjižnice, imenovati osoba koja ispunjava sljedeće uvjete:

* završen sveučilišni diplomski studij, ili sveučilišni integrirani prijediplomski i diplomski studij, ili stručni diplomski studij ili s njim izjednačen studij,
* položen stručni ispit za zvanje knjižničara,
* najmanje pet godina rada u knjižnici,
* odlikuje se stručnim, radnim i organizacijskim sposobnostima
* protiv koje se ne vodi kazneni postupak što se dokazuje uvjerenjem pribavljenim od nadležnog suda ili sustavom e-Građani koje ne smije biti starije od 15 dana od podnošenja prijave
* te ispunjava druge uvjete utvrđene odredbama Statuta Gradske knjižnice i čitaonice Belišće

Položen stručni ispit za zvanje knjižničara u smislu ovog uvjeta ima i osoba koja je oslobođena polaganja navedenog stručnog ispita na temelju zakona kojima je uređivana knjižnična djelatnost.

Ravnatelj ne može biti osoba koja prema zakonu kojim se uređuju trgovačka društva ne može biti članom uprave.

Ravnatelj se imenuje na mandat od četiri godine i može biti ponovno imenovan.

Na natječaj se mogu ravnopravno prijaviti osobe oba spola, sukladno članku 13. Zakona o ravnopravnosti spolova („Narodne novine“ broj 82/08 i 69/17), a izrazi koji se koriste u tekstu ovoj natječaja imaju rodno značenje, koriste se neutralno i odnose se jednako na muški i ženski rod, bez obzira u kojem su rodu navedeni.

Uz vlastoručno potpisanu PRIJAVU NA NATJEČAJ, u kojoj se navode osobni podaci podnositelja prijave: ime i prezime podnositelja prijave, OIB, adresa prebivališta, broj telefona/mobitela i adresa elektroničke pošte, kandidati su dužni dostaviti sljedeću dokumentaciju:

1. životopis s detaljnim opisom dosadašnjeg rada, a naročito stručnih, radnih i organizacijskih sposobnosti, vlastoručno potpisan,
2. dokaz o hrvatskom državljanstvu (preslika važeće osobne iskaznice, putovnice ili
domovnice) ili elektronički zapis iz Knjige državljana,
3. dokaz o stručnoj spremi (preslika diplome ili potvrde),
4. dokaz o položenom stručnom ispitu za zvanje knjižničara, ili dokaz o oslobađanju od polaganja navedenog stručnog ispita na temelju zakona kojima je uređivana knjižnična djelatnost (preslik potvrde/uvjerenja ministarstva nadležnog za poslove kulture),
5. dokaz o radu u knjižnici (ugovori o radu, rješenja, potvrde ili drugi dokumenti pravne osobe/poslodavca o vremenu provedenom na radu i vrsti poslova u knjižnici, a koji radni staž je evidentiran u HZMO)
6. elektronički zapis o podacima evidentiranim u bazi podataka Hrvatskog zavoda za mirovinsko osiguranje ili potvrdu Hrvatskog zavoda za mirovinsko osiguranje o podacima evidentiranim u Hrvatskom zavodu za mirovinsko osiguranje
7. uvjerenje pribavljeno od nadležnog suda ili sustavom e-Građani da se protiv osobe ne vodi kazneni postupak, ne starije od 15 dana od podnošenja prijave
8. vlastoručno potpisanu izjavu o nepostojanju okolnosti iz članka 239. stavka 2. Zakona o trgovačkim društvima, a u vezi sa člankom 39. stavkom 2. Zakona o ustanovama (ravnatelj ne može biti osoba koja prema zakonu kojim se uređuju trgovačka društva ne može biti članom uprave trgovačkog društva)
9. vlastoručno potpisanu izjavu o suglasnosti sa svim uvjetima javnog natječaja te korištenjem i obradom osobnih podataka u svrhu provedbe postupka nakon objave natječaja
10. prijedlog četverogodišnjeg Plana rada Gradske knjižnice i čitaonice Belišće
11. dokaze o pravu prednosti pri zapošljavanju sukladno posebnim propisima (ukoliko kandidat ostvaruje to pravo).

Navedeni dokazi prilažu se izvorniku ili u neovjerenoj preslici, u kojem slučaju će izabrani kandidat, po imenovanju, predočiti izvornike ili ovjerene preslike.

Priložena dokumentacija u preslici ne vraća se kandidatima, dok se izvornici i ovjerene preslike dokumentacije, mogu vratiti na zahtjev kandidata.

Kandidat koji prema posebnim propisima može ostvariti pravo prednosti pri zapošljavanju, dužan je u prijavi na javni natječaj pozvati se na to pravo i uz prijavu priložiti svu propisanu dokumentaciju pram posebnom zakonu te ima prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu sa člankom 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19, 84/21 i 156/23), dužne su u prijavi na ovaj javni natječaj pozvati se na to pravo i uz prijavu, osim dokaza o ispunjavanju svih traženih uvjeta, priložiti dokaze propisane člankom 103. stavkom 1. toga Zakona. Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prednosti:

[Zakon o hrvatskim braniteljima iz Domovinskog rata i članovima njihovih obitelji - Zakon.hr](https://www.zakon.hr/z/973/Zakon-o-hrvatskim-braniteljima-iz-Domovinskog-rata-i-%C4%8Dlanovima-njihovih-obitelji)

Osobe koje ostvaruju pravo prednosti pri zapošljavanju u skladu sa člankom 48. Zakona o civilnim stradalnicima iz Domovinskog rata („Narodne novine“ broj 84/21) dužne su u prijavi na ovaj javni natječaj pozvati se na to pravo i uz prijavu, osim dokaza o ispunjavanju svih traženih uvjeta, dostaviti dokaze iz članka 49. stavka 1. Zakona o civilnim stradalnicima iz Domovinskog rata. Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prednosti:

[Zakon o civilnim stradalnicima iz Domovinskog rata - Zakon.hr](https://www.zakon.hr/z/2851/Zakon-o-civilnim-stradalnicima-iz-Domovinskog-rata)

Osobe koje ostvaruju pravo prednosti pri zapošljavanju u skladu sa člankom 48. Zakona o civilnim stradalnicima iz Domovinskog rata („Narodne novine“ broj 84/21) dužne su u prijavi na ovaj javni natječaj pozvati se na to pravo i uz prijavu, osim dokaza o ispunjavanju svih traženih uvjeta, dostaviti dokaze iz članka 49. stavka 1. Zakona o civilnim stradalnicima iz Domovinskog rata. Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prednosti:

Osobe koje se u prijavi na javni natječaj pozivaju na pravo prednosti pri zapošljavanju sukladno članku 48. f Zakona o zaštiti vojnih i civilnih invalida rada („Narodne novine“ broj 33/92, 57/92,77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), uz prijavu na javni natječaj, dužne su, osim dokaza o ispunjavanju svih traženih uvjeta, priložiti i rješenje odnosno potvrdu iz koje je vidljivo takvo pravo.

Osobe koje se u prijavi na javni natječaj pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18 i 32/20), uz prijavu na javni natječaj, dužne su, osim dokaza o ispunjavanju svih traženih uvjeta, priložiti i dokaz o utvrđenom statusu osobe s invaliditetom.

Nepotpune i nepravovremene prijave neće se razmatrati.

Urednom prijavom se smatra ona koja sadrži sve podatke i priloge navedene u natječaju te je dostavljena u roku i na propisani način.

Osoba koja ne podnese pravovremenu i potpunu prijavu neće biti pozvana na dopunu prijave ili ako ne ispunjava formalne uvjete iz ovog natječaja, ne smatra se kandidatom prijavljenim na natječaj, a o čemu će biti obaviještena putem elektroničke pošte i na koju obavijest nema pravo podnošenja pravnog lijeka.

Osobni podaci podnositelja prijave koji su dostupni iz prijave, kao i osobni podaci dostupni iz priloga uz prijavu na javni natječaj, prikupljaju se i obrađuju isključivo za potrebe provedbe javnog natječaja. Prijavom na natječaj prijavitelji su izričito suglasni da Gradska knjižnica i čitaonica Belišće i Grad Belišće, kao voditelji obrade podataka mogu prikupljati, koristiti se i dalje obrađivati podatke u svrhu provođenja javnog natječaja, sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka („Narodne novine“ broj 42/18).

Prijave na javni natječaj s dokumentima i dokazima o ispunjavanju traženih uvjeta te drugim prilozima, podnose se u **zatvorenoj omotnici** roku od 10 dana od dana objave javnog natječaja u Narodnim novinama, na adresu: GRAD BELIŠĆE, Vijenac dr. Franje Tuđmana 1, 31551 Belišće, s naznakom: **„Natječaj za ravnatelja/icu Gradske knjižnice i čitaonice Belišće – ne otvarati“.**

Prijave se mogu poslati poštom, preporučenom pošiljkom ili donijeti osobno na urudžbeni zapisnik Grada Belišća, Vijenac dr. Franje Tuđmana 1, Belišće, u propisano radno vrijeme od 7,00 do 15,00 sati (od ponedjeljka do petka).

Javni natječaj se objavljuje na mrežnim stranicama Gradske knjižnice i čitaonice Belišće i u Narodnim novinama.

Gradonačelnik Grada Belišća pridržava pravo poništenja ovog javnog natječaja, odnosno pravo ne izvršiti izbor kandidata za imenovanje, ali se u tom slučaju donosi odluka o poništenju natječaja, bez posebnog obrazloženja i bez ikakve odgovornosti prema kandidatima, a ista odluka se donosi i u slučaju da se na javni natječaj ne prijavi niti jedan kandidat. Protiv odluke o poništenju natječaja nije dopušteno podnošenje pravnih lijekova.

Kandidati će biti obaviješteni o rezultatima natječaja u roku od 45 dana od dana isteka roka za podnošenje prijava i to objavom rezultata na internetskim stranicama Grada Belišća i Gradske knjižnice i čitaonice Belišće, čime se smatra da su svi kandidati obaviješteni o rezultatima natječaja.

KLASA: 007-05/24-01/03

URBROJ: 2158-3-7-1-25-2

Belišće, 6. veljače 2025. godine

 GRADONAČELNIK:

 Dinko Burić, dr.med.

<https://narodne-novine.nn.hr/clanci/oglasi/o8390317.html>